**PRESSEMEDDELELSE**

**Taber® V-5 stivhedstester**

*Præcis og responsiv måling af bøjningsmodstand*

Strenometer ApS er glade for at præsentere Taber® stivhedstester model V-5, en avanceret og præcis metode til måling af små belastningsændringer, som gør det muligt at evaluere bøjningsmodstanden af forskellige materialer. Denne nye løsning er ideel til laboratorier, tekniske afdelinger og producenter der ønsker pålidelige og reproducerbare testresultater.

Med Taber® V-5 stivhedstester kan man teste prøveemner på op til 7,5 mm tykkelse. Den innovative teknologi gør det muligt at måle meget små ændringer i belastningen og giver dermed en præcis evaluering af materialernes bøjningsmodstand. Instrumentets nøjagtighed er fabrikskalibreret til ± 1 % af hele skalaen hvilket garanterer pålidelige målinger.

En brugervenlig LCD-touchscreen med valgbare visningsmuligheder danner grundlag for en intuitiv og let navigerbar brugergrænseflade. Grafisk visning af testområdets opsætning gør det muligt at få et klart billede af testprocessen hvilket forbedrer både effektivitet og nøjagtighed. Foruddefinerede parametre, som fx prøvelængde, afbøjningsvinkel og belastningshastighed, sikrer at hver test udføres under de samme betingelser så man får reproducerbare og sammenlignelige resultater.

Med sine ni forskellige testområder gør Taber® V-5 stivhedstester det muligt at teste stivhed og bøjningsmodstand hos en lang række forskellige materialer, inklusive bl.a. papir, pap, plast, metal, fiberdug, tekstiler, gummi, filt samt ledninger og kabler. Resultaterne vises i Taber-stivhedsenheder, enten gf·cm eller mN·m efter eget valg, og testresultaterne kan nemt lagres og overføres via USB hvilket giver stor fleksibilitet og nem datahåndtering.

Taber® V-5 stivhedstester er anerkendt i internationale standarder – en garanti for at resultaterne lever op til de højeste krav.

.

Yderligere information om **stivhedstesteren** kan hentes hos:   
Strenometer ApS, Kongevejen 213, 2830 Virum, 45 95 07 00, salg@strenometer.dk

*Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.*